**Zmluva o dielo**

uzatvorená podľa § 536 a nasl. zákona č. 513/1991 Zb. Obchodný zákonník

(ďalej len „zmluva“ a „Obchodný zákonník“)

**I. Zmluvné strany**

**OBJEDNÁVATEĽ**

Názov: **ELESKO a.s.**

Sídlo: Ventúrska 1, 811 01 Bratislava

IČO: 31365370

IČ DPH: SK2027020000911

Zápis v OR: zapísaná v obch. registri okresného súdu Bratislava 1 oddiel Sa, vložka č.:3191/B

Osoba oprávnená konať v mene spoločnosti: Tomáš Ledecký, predseda predstavenstva

*(ďalej tiež ako „ Objednávateľ ”)*

**ZHOTOVITEĽ**

Názov: **....................................................**

Sídlo: ....................................................

IČO: ....................................................

IČ DPH: ....................................................

Zápis v OR: ....................................................

Osoba oprávnená konať v mene spoločnosti: ....................................................

*(ďalej tiež ako „ Zhotoviteľ ”)*

**II. Miesto vykonávania Diela**

* 1. Miesto vykonávania diela podľa tejto zmluvy je **vinársky komplex ELESKO, Partizánska 2275, 900 01 Modra, strecha objektu SO101 Výrobný objekt** *(ďalej tiež ako „ Miesto vykonávania Diela”)*

**III. Predmet zmluvy**

* 1. Predmetom tejto zmluvy je na jednej strane záväzok Zhotoviteľa vykonať pre Objednávateľa samostatne, v dojednaných termínoch, na vlastné nebezpečenstvo a na vlastné náklady dielo špecifikované v tejto zmluve, a na strane druhej záväzok Objednávateľa zaplatiť Zhotoviteľovi cenu za vykonanie diela podľa čl. V. tejto Zmluvy.
  2. Zhotoviteľ sa zaväzuje pre Objednávateľa vykonať dielo spočívajúce v kompletnom dodaní a inštalácii technológie - fotovoltického zariadenia (fotovoltickej elektrárne), ktorého bližšia špecifikácia, cena a termíny dodania je obsiahnutá v prílohe č. 1 k tejto Zmluve (ďalej len „Dielo“). Dielo zahŕňa aj ďalšie činnosti a služby, ktoré nie sú výslovne uvedené v tejto Zmluve, ktoré však sú potrebné a/alebo vhodné pre riadne a včasné vykonanie Diela a/alebo pre riadne a včasné uvedenie Diela do prevádzky Za súčasť vykonávania Diela sa považuje aj:

1. uskutočnenie prípadných prípravných prác;
2. uskutočnenie prípadných výkopových a zemných prác;
3. dodanie a zabudovanie zariadení Diela;
4. kompletná montáž Diela;
5. overenie funkčnosti Diela;
6. úspešné pripojenie Diela do distribučnej sústavy;
7. uskutočnenie iných činností podľa potrieb a požiadaviek Objednávateľa.
   1. Dielo bude vykonávané v Mieste vykonávania Diela špecifikovanom v bode 2.1 tejto Zmluvy.

**IV. Dodanie a inštalácia Diela**

* 1. Zhotoviteľ sa zaväzuje vykonať Dielo riadne a včas, bez akýchkoľvek vád a nedorobkov . Dielo bude dodané nové, spôsobilé k inštalácii, riadne a včas a bude vykonávané v Mieste vykonávania Diela v termíne dohodnutom s Objednávateľom. Zhotoviteľje povinný pri realizácii Diela dodržiavať všeobecne záväzné predpisy, príslušné technické normy, dojednania tejto Zmluvy a pokyny Objednávateľa.
  2. Zhotoviteľ sa zaväzuje pri vykonávaní Diela postupovať s odbornou starostlivosťou. Zhotoviteľ je oprávnený Dielo vykonať aj prostredníctvom tretej osoby *(subdodávateľa)*. Za vykonanie Diela v prípade jeho vykonania prostredníctvom subdodávateľa však zodpovedá tak, ako keby Dielo vykonal sám.
  3. Zhotoviteľ splní svoju povinnosť vykonať Dielo (i) jeho riadnym a včasným dokončením bez akýchkoľvek vád a nedorobkov, (ii) overením funkčnosti Diela, (iii) pripojením Diela do distribučnej sústavy a (iv) protokolárnym odovzdaním Diela Objednávateľovi v súlade s touto Zmluvou. Overením funkčnosti Diela sa rozumie vykonanie funkčnej skúšky v zmysle príslušných právnych predpisov a podmienok prevádzkovateľa distribučnej sústavy. Zhotoviteľ je povinný požiadať prevádzkovateľa distribučnej sústavy o vykonanie funkčnej skúšky bez zbytočného odkladu po dokončení Diela a poskytnúť prevádzkovateľovi distribučnej sústavy všetku potrebnú súčinnosť pre jej vykonanie. Zhotoviteľ odovzdá dokončené a funkčné Dielo do užívania Objednávateľovi na základe písomného protokolu, čo obe strany potvrdia svojimi podpismi, pričom súčasťou protokolu budú aj výsledky o úspešných skúškach funkčnosti Diela, konštatovanie o ukončení vykonávania Diela a uvedení Diela do prevádzky, opis prípadných vád a nedorobkov s určením lehoty na ich odstránenie a podpis Objednávateľa a Zhotoviteľa resp. nimi poverených osôb Zhotoviteľ berie na vedomie a výslovne súhlasí s tým, že v prípade výskytu akýchkoľvek vád a nedorobkov Diela pri preberaní Diela nie je Objednávateľ povinný podpísať preberací protokol. Dielo má vady, ak nie je vykonané riadne a včas, najmä ak nie je vykonané v súlade so špecifikáciou Diela, v súlade s právnymi predpismi alebo technickými normami alebo ak sa pri jeho vykonaní porušil technologický postup, ktorý je v danej technickej resp. inej oblasti zaužívaný alebo stanovený výrobcom či dodávateľom materiálu či iných súčastí Diela.
  4. Zhotoviteľ začne realizáciu diela podľa dohody s objednávateľom, avšak najneskoršie do ……………………… . Zhotoviteľ sa zaväzuje vykonať Dielo najneskoršie do ……………………… .

* 1. V prípade preukázateľného vzniku okolnosti vylučujúcej zodpovednosť môže byť termín realizácie posunutý.

**V. Cena a platobné podmienky**

* 1. Zmluvné strany sa dohodli na cene za vykonanie Diela vo výške …………………… EUR. bez DPH / ………………………… € s DPH (ďalej tiež ako „Cena Diela“). Zmluvné strany sa ďalej dohodli, že cena určená zmluvnými stranami je pevná a nemenná. Táto cena je neprekročiteľná okrem prípadu, keď sa zmluvné strany na jej zvýšení dohodnú v písomnej forme. (Poznámka - finančnej pozície: Prenesenie daňovej povinnosti podľa § 69 ods. 12 písm. j/ zákona o DPH) cena je stanovená na základe technickej a cenovej ponuky na dodanie a montáž fotovoltickej elektrárne, ktorá tvorí prílohu č.1
  2. Zmluvné strany sa dohodli a Zhotoviteľ s týmto výslovne súhlasí, že:

1. Objednávateľ uhradí Zhotoviteľovi preddavok vo výške 10% z Ceny Diela na základe faktúry Zhotoviteľa vystavenej do 7 (siedmich) dní odo dňa podpisu tejto Zmluvy; a
2. Objednávateľ uhradí Zhotoviteľovi zvyšnú časť Ceny Diela na základe faktúry Zhotoviteľa vystavenej do 7 (siedmich) dní odo dňa protokolárneho odovzdania Diela Objednávateľovi v súlade s touto Zmluvou.
   1. Objednávateľ uhradí Zhotoviteľovi Cenu Diela na základe faktúry splatnej 30 dní (slovom tridsať) odo dňa jej vystavenia Zhotoviteľom.
   2. Faktúra musí obsahovať všetky náležitosti stanovené platnými daňovými a účtovnými predpismi. Prílohou faktúry vystavenej podľa bodu 5.2 písm. b) tejto Zmluvy bude položkovitý rozpis dodaných tovarov a prác.
   3. Objednávateľ sa zaväzuje uhradiť cenu na základe faktúry s uvedením všetkých platobných symbolov bezhotovostným bankovým prevodom na účet Zhotoviteľa uvedenom na faktúre. Za deň zaplatenia sa považuje deň, keď bola platba pripísaná na účet Zhotoviteľa.

**VI. Práva a povinnosti Objednávateľa**

* 1. Objednávateľ je povinný pred vykonaním Diela splniť, okrem iných, aj tieto podmienky:

1. disponovať kladným stanoviskom prevádzkovateľa distribučnej sústavy k rezervovanej kapacite v Mieste vykonávania Diela pre Dielo (neplatí v prípade ostrovnej elektrárne),
2. disponovať stavebným povolením v zmysle zákona č. 50/1976 Zb. o územnom plánovaní a stavebnom poriadku (stavebný zákon), pokiaľ sa k vykonaniu Diela vyžaduje, prípadne disponuje písomným oznámením stavebného úradu, že proti uskutočneniu ohlásených stavebných úprav nemá námietky,
3. Miesto vykonávania Diela musí byť technicky spôsobilé na vykonanie Diela, najmä spĺňať technické podmienky prevádzkovateľa distribučnej sústavy, musí mať s prevádzkovateľom distribučnej sústavy uzatvorenú zmluvu o pripojení (neplatí v prípade ostrovnej elektrárne).
   1. Objednávateľ je oprávnený kedykoľvek vykonávať kontrolu vykonaných prác. Zhotoviteľ je povinný písomne vyzvať Objednávateľa na prevzatie prác, ktoré budú zakryté alebo ktoré neskôr nebude možné z iného dôvodu skontrolovať, a to najmenej 2 dni vopred. Objednávateľ je oprávnený kedykoľvek pozastaviť vykonávanie Diela. Prípadné takéto rozhodnutie oznámi Objednávateľ Zhotoviteľovi najmenej 3 dni pred zamýšľaným pozastavením. V prípade pozastavenia vykonávania Diela sa o dobu pozastavenia realizácie Diela predĺži lehota vykonania Diela.
   2. Objednávateľ je povinný poskytovať Zhotoviteľovi a ním poverenej osobe vykonávajúcej obhliadku Miesta vykonávania Diela potrebnú súčinnosť, najmä sa zaväzuje k poskytnutiu potrebných informácií nevyhnutných k vykonávaniu Diela, zaväzuje sa umožniť pripojenie zariadení potrebných k vykonávaniu Diela k zdroju elektrickej energie, vody a všetkých ďalších energií, ktoré sú k vykonávaniu Diela potrebné, a umožniť Zhotoviteľovi a ním poverenej osobe zabezpečiť fotodokumentáciu Miesta vykonávania Diela pred a po vykonaní Diela a k tomuto udeľuje súhlas. Objednávateľ dáva podpisom tejto Zmluvy Zhotoviteľovi a Zhotoviteľom určeným osobám súhlas so vstupom na Miesto vykonávania Diela, ako aj do priestorov a na nehnuteľnosti slúžiace na prístup do Miesta vykonávania Diela, avšak výlučne v rozsahu nevyhnutnom na vykonanie a zabezpečenie obhliadky Miesta vykonávania Diela , vykonania revízie, servisných zásahov a ďalších úkonov nevyhnutných k inštalácii alebo následnej oprave alebo údržbe Diela. Objednávateľ sa ďalej zaväzuje informovať Zhotoviteľa resp. oprávnenú osobu vykonávajúcu vykonanie Diela o všetkých skutočnostiach rozhodných pre vykonanie Diela, najmä čo sa týka statiky strechy, elektroinštalácie a pod..
   3. Objednávateľ je povinný pri užívaní Zariadenia postupovať podľa pokynov, usmernení a odporúčaní Zhotoviteľa, výrobcu, resp. dovozcu Zariadenia alebo jeho jednotlivých častí. Objednávateľ je povinný používať Zariadenie a všetky jeho časti v súlade s touto Zmluvou a na účel, na ktorý je určené. Objednávateľ je povinný rešpektovať všetky užívateľské, záručné, reklamačné a servisné podmienky a pokyny Zhotoviteľa, výrobcu, resp. dovozcu Zariadenia alebo jeho jednotlivých častí.
   4. Objednávateľ nie je oprávnený používať Zariadenie predtým, ako bolo Zariadenie uvedené do prevádzky, boli vykonané skúšky a došlo k podpisu preberacieho protokolu. Odo dňa podpisu preberacieho protokolu znáša Objednávateľ nebezpečenstvo náhodného poškodenia, straty alebo zničenia Diela alebo jeho jednotlivých častí.
   5. Zmluvné strany berú na vedomie, že Dielo môže byť oficiálne uvedené do prevádzky až po uzavretí legalizačného procesu, t.j. výmena elektromera + odovzdanie oznámenia o prevádzke do príslušnej distribučnej spoločnosti.

**VII. Práva a povinnosti Zhotoviteľa**

* 1. Zhotoviteľ sa touto zmluvou zaväzuje vykonať pre Objednávateľa samostatne, v dojednaných termínoch, na vlastné nebezpečenstvo a na vlastné náklady Dielo. Zhotoviteľ splní svoju povinnosť vykonať Dielo (i) jeho riadnym a včasným dokončením bez akýchkoľvek vád a nedorobkov, (ii) overením funkčnosti Diela, (iii) pripojením Diela do distribučnej sústavy a (iv) protokolárnym odovzdaním Diela Objednávateľovi v súlade s touto Zmluvou.
  2. Zhotoviteľ sa zaväzuje na Mieste vykonávania Diela dodržiavať právne a iné predpisy platné v oblasti bezpečnosti a ochrany zdravia pri práci, ako aj v oblasti požiarnej ochrany. Zhotoviteľ sa súčasne zaväzuje zabezpečiť dodržiavanie týchto predpisov zamestnancami a inými pracovníkmi zhotoviteľa, zamestnancami a pracovníkmi subdodávateľov zhotoviteľa, ako aj tretími osobami, ktorým zhotoviteľ umožní prístup na Stavenisko. Zhotoviteľ prehlasuje, že osobám vykonávajúcim Dielo podľa tejto zmluvy resp. inštaláciu Diela bolo príslušným ministerstvom vydané osvedčenie pre inštalatérov podľa § 13a zákona č. 309/2009 Z. z. o podpore obnoviteľných zdrojov energie a vysokoúčinnej kombinovanej výroby a o zmene a doplnení niektorých zákonov.
  3. Zhotoviteľ je povinný počas vykonávania Diela udržiavať v Mieste vykonávania Diela primeraný poriadok, najmä priebežne likvidovať odpad, nečistoty a prípadnú stavebnú suť. Odovzdanie Diela Objednávateľovi bude vykonané v Mieste vykonávania Diela za prítomnosti Objednávateľa alebo ňou určenej osoby a za prítomnosti odborne spôsobilej osoby, ktorá inštaláciu vykonala.
  4. O odovzdaní Diela bude spísaný preberací protokol v súlade s príslušnými ustanoveniami tejto Zmluvy.
  5. Dňom podpisu preberacieho protokolu v Mieste vykonávania Diela prechádza na Objednávateľa nebezpečenstvo vzniku škody na Diele a vlastnícke právo k Dielu

**VIII. Zodpovednosť za vady. Záruka za akosť diela.**

* 1. Dielo má vady, ak nie je vykonané riadne a včas, najmä ak dielo nie je vykonané v súlade so špecifikáciou Diela uvedenou v tejto zmluve resp. v jej prílohách a dodatkoch, v súlade s právnymi predpismi alebo technickými normami alebo ak sa pri jeho vykonaní porušil technologický postup, ktorý je v danej technickej resp. inej oblasti zaužívaný alebo stanovený výrobcom či dodávateľom materiálu či iných súčastí Diela.
  2. Zhotoviteľ preberá záruku za akosť Diela na dobu ………… rokov *(ďalej tiež ako „záručná doba“)*. Záručná doba začína plynúť odo dňa riadneho odovzdania Diela na základe písomného protokolu o odovzdaní Diela podpísanej oboma zmluvnými stranami v súlade s touto zmluvou. Záručná doba neplynie po dobu od vyskytnutia vady Diela do jej odstránenia. Na prístroje a zariadenia, ktoré boli zhotoviteľovi dodané ďalším výrobcom či dodávateľom a ktoré sú zabudované alebo namontované do Diela, sa vzťahuje záruka, akú poskytuje ich dodávateľ alebo výrobca.
  3. Reklamácia je písomné podanie, ktorým sa Objednávateľ domáha najmä zodpovednosti Zhotoviteľa za vady Diela. Účelom reklamácie je predovšetkým dosiahnuť, aby boli odstránené zistené vady Diela.
  4. Podmienkou pre uplatnenie reklamácie je, aby bola uplatnená v záručnej dobe. Doba záruky sa predlžuje o dobu, počas ktorej bolo Dielo v záručnej oprave a nemohlo byť v čase trvania záruky používané. Ak dôjde k výmene Diela za nové, začne plynúť záručná doba znova od uvedenia do prevádzky nového Diela.
  5. Objednávateľ môže reklamáciu uplatniť písomne, elektronicky alebo osobne v lehote 25 pracovných dní od zistenia vady Diela. Kontaktné údaje pre vybavenie reklamácií sú uvedené v záručnom liste. O podaní reklamácie bude vyhotovený záznam.
  6. Podanie, ktorým Objednávateľ uplatní svoje právo na reklamáciu, musí čitateľne obsahovať identifikáciu Objednávateľa (t. j. obchodné meno, sídlo, IČO), identifikáciu Diela, popis vady spolu s prípadnou dokumentáciou a ďalšími podstatnými skutočnosťami dôležitými pre posúdenie reklamácie, podpis Objednávateľa, ak nejde o reklamáciu prostredníctvom elektronickej komunikácie. Ak reklamácia neobsahuje vyššie uvedené náležitosti a Zhotoviteľ reklamáciu nevie presne identifikovať, Zhotoviteľ je povinný vyzvať Objednávateľa na doplnenie reklamácie o potrebné údaje s určením lehoty na to, ktorá nesmie byť kratšia ako 10 dní od doručenia výzvy.
  7. Reklamácia musí byť uplatnená v dojednanej lehote po zistení nedostatkov. Za deň uplatnenia reklamácie sa považuje:

1. pri osobnom doručení – dátum pečiatky o potvrdení prijatia reklamácie,
2. pri poštových zásielkach – dátum odoslania reklamácie Zhotoviteľovi,
3. pri doručení elektronickou poštou – deň uvedený na e-mailovej správe ako deň odoslania elektronickej pošty.
   1. Zhotoviteľ vybaví reklamáciu v čo najkratšom čase. Lehota na vybavenie reklamácie je najviac ………… dní od uplatnenia reklamácie, pokiaľ osobitný predpis neustanovuje inak.
   2. Zhotoviteľ, resp. ním poverená záručná opravovňa po vybavení reklamácie vydá Objednávateľovi servisný list – písomný doklad o vybavení reklamácie.
   3. Objednávateľ je povinný počas trvania doby záruky si uschovať záručný list.
   4. Ak ide o vadu, ktorú možno odstrániť, má Objednávateľ právo, aby bola bezplatne, včas a riadne odstránená. Zhotoviteľ resp. ním poverená záručná opravovňa, je povinný vadu bez zbytočného odkladu odstrániť. Ak sa vada týka len súčasti Diela, je Zhotoviteľ povinný zabezpečiť výmenu tejto súčasti. Ak ide o vadu, ktorú nemožno odstrániť a ktorá bráni tomu, aby sa Dielo mohlo riadne užívať, ako výrobok bez vady, má Objednávateľ právo na výmenu Diela, jeho časti alebo má právo od tejto zmluvy odstúpiť. Tie isté práva prislúchajú Objednávateľovi aj v prípade, ak ide síce o odstrániteľné vady Diela, avšak Objednávateľ nemôže pre opätovné vyskytnutie sa vady po oprave alebo pre väčší počet vád Dielo riadne užívať. Ak ide o neodstrániteľnú vadu, ktorá však nebráni riadnemu užívaniu diela, má Objednávateľ právo na primeranú zľavu z ceny Diela.

**IX. Doba trvania zmluvy**

* 1. Táto zmluva je platná a účinná dňom podpisu oboma zmluvnými stranami.
  2. Objednávateľ je oprávnený od tejto Zmluvy odstúpiť:

1. ak Zhotoviteľ bez uvedenia dôvodu nezačal s vykonávaním Diela v dohodnutom čase, a to ani na základe výzvy Objednávateľa a ak Objednávateľ poskytol Zhotoviteľovi všetku potrebnú súčinnosť,
2. ak Zhotoviteľ začal s vykonávaním Diela, avšak Dielo nedokončil a je v omeškaní s dokončením Diela o viac ako 30 dní.
   1. Zhotoviteľ je oprávnený od tejto Zmluvy odstúpiť:
3. v prípade, ak odberné miesto v Mieste vykonávania Diela nespĺňa technické podmienky a obchodné podmienky prevádzkovateľa distribučnej sústavy,
   1. V prípade odstúpenia od tejto Zmluvy sú Zmluvné strany povinné si vydať vzájomne poskytnuté plnenie, a to do 10 dní, odo dňa doručenia odstúpenia od Zmluvy druhej Zmluvnej strane.

**X. Vyššia moc**

* 1. Za okolnosti vylučujúce zodpovednosť sa považuje prekážka, ktorá nastala nezávisle od vôle povinnej strany a bráni jej v splnení jej povinnosti, ak nemožno rozumne predpokladať, že by povinná strana túto prekážku alebo jej následky odvrátila alebo prekonala, a ďalej, že by v čase vzniku záväzku túto prekážku predvídala. Zodpovednosť nevylučuje prekážka, ktorá vznikla až v čase, keď povinná strana bola v omeškaní s plnením svojej povinnosti alebo vznikla z jej hospodárskych pomerov, pričom účinky vylučujúce zodpovednosť sú obmedzené iba na dobu, dokiaľ trvá prekážka, s ktorou sú tieto účinky spojené. (*ďalej tiež ako „ Vyššia moc „*)
  2. Vyššou mocou (vis major) pre účely tejto zmluvy sa rozumie najmä: prírodná́ katastrofa, extrémne počasie, požiar, vojna a vojnové́ operácie, národnostné́ nepokoje, štrajky, embargo, zákaz vývozu a dovozu, nedostupnosť tovarov, národné alebo globálne epidémie a pandémie, legislatívne opatrenia alebo akékoľvek iné́ okolnosti, ktoré́ sú úplne mimo kontroly ktorejkoľvek zo strán, ale ktorých dôsledkom je, že daná́ strana nemôže splniť̌ záväzky voči druhej strane podľa Zmluvy.
  3. Zhotoviteľ je povinný bezodkladne informovať Objednávateľa o povahe okolnosti, ktorá jej bráni v splnení záväzku a o jej dôsledkoch.
  4. Zmluvné strany nezodpovedajú za nesplnenie svojich povinností podľa tejto Zmluvy po dobu trvania Vyššej moci.

**XI. Záverečné ustanovenia**

* 1. Táto zmluva nadobúda platnosť dňom jej podpisu oboma zmluvnými stranami.
  2. Všetky vzťahy, ako aj práva a povinnosti zmluvných strán, ktoré nie sú upravené v tejto zmluve sa riadia všeobecnými právnymi predpismi platnými na území Slovenskej Republiky, najmä slovenským Obchodným zákonníkom a súvisiacimi právnymi predpismi.
  3. Zhotoviteľ sa zaväzuje strpieť výkon kontroly/auditu súvisiaceho s dodávanými prácami kedykoľvek počas platnosti a účinnosti Zmluvy o poskytnutí nenávratného finančného príspevku medzi príslušným riadiacim orgánom a objednávateľom a to oprávnenými osobami, najmä:

a) Poskytovateľ a ním poverené osoby,

b) Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,

c) Najvyšší kontrolný́ úrad SR, Úrad vládneho auditu, Certifikačný́ orgán a nimi poverené osoby,

d) Orgán auditu, jeho spolupracujúce orgány a osoby poverené na výkon kontroly/auditu,

e) Splnomocnení zástupcovia Európskej Komisie a Európskeho dvora audítorov,

f) Orgán zabezpečujúci ochranu finančných záujmov EÚ.

g) Osoby prizvané orgánmi uvedenými v písm. a) až f) v súlade s príslušnými Právnymi   
predpismi SR a právnymi aktmi EÚ.

* 1. V prípade sporu budú strany tento spor riešiť prednostne dohodou.
  2. Túto zmluvu je možné meniť písomným a očíslovaným dodatkom podpísaným oboma zmluvnými stranami.
  3. Zmluva má 7 *(sedem)* strán a je vyhotovená v dvoch rovnopisoch, po jednom pre každú zmluvnú stranu.
  4. Zmluvné strany si zmluvu dôkladne prečítali, jej obsah vzájomne vysvetlili, a na znak súhlasu s ňou ju slobodne a vážne, určite a zrozumiteľne, nie v tiesni a nie za nápadne nevýhodných podmienok vlastnou rukou podpísali.
  5. Neoddeliteľnou súčasťou Zmluvy sú nasledujúce prílohy Zmluvy:
  6. Príloha č. 1: Špecifikácia Diela (Opis predmetu zákazky)
  7. Príloha č. 2: Zoznam subdodávateľov

V ........................................ dňa ................... V ........................................ dňa ...................

**Objednávateľ Zhotoviteľ**

.............................................. ..............................................

**Tomáš Ledecký, predseda predstavenstva** **.......................................**